cyanic-selkie/wikianc huggingface dataset:
Bērzlapju rinda
Morfoloģija
Rinda iekļauj sevī kā klasiskās cepurīšu sēnes no bērzlapju dzimtas, kā bērzlapes un pienaines, tā arī pazemes, piepjveidīgās, adateņu un čemurveidīgās sēnes. Ar dažiem izņēmumiem, to sporas ir kārpainas vai tīklotas. Sporu formu daudzveidībā visvairāk izceļas bērzlapju un aitpiepju dzimtas.
Lubē krasts
Lubē krasts (fr,, es) ir Antarktīdas piekrastes daļa Greiema Zemes rietumos. Stiepjas no Buržuā fjorda augšgala dienvidos līdz Beljē ragam ziemeļos. Dienvidos robežojas ar Faljēra krastu, ziemeļos — ar Greiema krastu. Krasta kopējais garums ir ap 200 km. Krasta līnija stipri izrobota, daudz līču un pussalu. Krasta dienvidos ievērojamu daļu aizņem Erousmaitas pussala, ko no pārējās piekrastes atdala 55 km garais Lalemāna fjords, bet krasta ziemeļu piekrasti aizņem Darbela līcis. Līdz 40 km no piekrastes atrodas vairākas salas, ievērojamākās no kurām ir Adelaidas sala dienvidos un Bisko salas ziemeļos, ko no krasta atdala Kristela šaurums.
Krastu pirmā pētīja franču ekspedīcija Žana Batista Šarko vadībā un nosauca par godu bijušajam Francijas prezidentam (1899—1906) un ekspedīcijas aizgādnim Emīlam Lubē par Lubē Zemi. Uz nelielas saliņas pie ieejas Lalemāna fjordā no 1956. līdz 1959. gadam darbojās britu polārstacija Detaijailenda.
Greja piecdesmit nokrāsas (filmu sērija)
"Greja piecdesmit nokrāsas" (en) ir pilnmetrāžas filmu sērija, kas veidota pēc "Greja piecdesmit nokrāsas" grāmatu triloģijas. Filmu izplatītājs ir kinokompānija Universal Pictures.
Žērveļi
Žērveļi (augšzemnieku dialektā: Žierveļi), arī Žerveļi, ir ciems Alūksnes novada Mālupes pagastā. Atrodas pagasta centrālajā daļā.
Apdzīvotā vieta atrodas pie autoceļa P41 (Alūksne—Liepna), Igrīves krastā.
Kurbada iela
Kurbada iela ir Rīgas iela, Latgales priekšpilsētas Avotu apkaimē. Kurbada iela sākas pie Ģertrūdes ielas un beidzas pie Satekles ielas krustojuma.
Vēsture
Iela izveidojusies 19. gadsimtā kā daļa no Katoļu ielas. Kopš 1866. gada to šķērsoja dzelzceļa līnija Rīga—Orla, pēc dzelzceļa uzbēruma izveides 1937. gadā ielas ziemeļu daļu pārdēvēja par Kurbada ielu.
Ielu savienojumi
Kurbada iela krustojas ar šādām ielām:
Armēņi
Armēņi (Հայ, hai) ir sena tauta, kas lielākoties apdzīvo Kaukāzu un Armēnijas kalnieni. Tā ir Armēnijas un starptautiski neatzītās Kalnu Karabahas pamattauta.
Pirmie rakstītie avoti par armēņu senčiem ir atrodami jau 16. gadsimtā p.m.ē. 12. gadsimtā p.m.ē armēņu senči saplūda ar Armēnijas kalnienes pirmiedzīvotājiem. Tā rezultātā 4. gadsimtā p.m.ē. izveidojās armēņu tautība. Runā armēņu valodā, kas veido atsevišķu indoeiropiešu valodu saimes grupu. Rakstībai izmanto īpašu armēņu alfabētu, kas izveidojās 5. gadsimta sākumā. Mūsu ēras 3. gadsimtā armēņi kā pirmie pasaulē pieņēma kristietību par valsts reliģiju. Reliģiski lielākoties pieder pie Armēņu apustuliskās baznīcas.
Mūsdienās kopējais armēņu skaits tiek vērtēts robežās no 8 līdz 12 miljoniem. Lielākās diasporas, kas radušas dzīvesvietu ārpus Armēnijas, ir Krievijā (īpaši Maskavā), Francijā, Irānā, ASV, Gruzijā, Sīrijā (samazinājusies pilsoņu kara laikā), Libānā, Argentīnā, Austrālijā. Latvijā pēc 2010. gada datiem dzīvo vairāk nekā 2500 armēņu.
Hi, Mom
Hi, Mom (zh) ir 2021. gada Ķīnas komēdija. Filmas režisore, scenāriste un galvenās lomas atveidotāja ir Džija Lina. Pārējās lomas atveido Šens Tens, Čens He un Žana Ksiaofeja. Filmas pirmizrāde Ķīnā notika (Ķīniešu Jaunajā gadā). Filmas kases ieņēmumi ir vairāk nekā 822 miljoni ASV dolāru, padarot to par trešo ienesīgāko 2021. gada filmu, visu laiku trešo ienesīgāko filmu, kas nav angļu valodā un ienesīgāko filmu, ko režisējusi sieviete. Filma saņēmusi ļoti labas skatītāju atsauksmes, kas veicināja filmas kinoseansu apmeklētību.
Locītava
Locītava ir pārtraukts kaulu savienojums, kas nodrošina dažādu ķermeņa daļu kustību — saliekšanu, atliekšanu, pievilkšanu, atvilkšanu un griešanu. Locītavas iedala vienkāršajās locītavās (veido divi kauli) un saliktajās locītavās (veido trīs un vairāk kauli). Kustības iespējas locītavā nosaka atbilstošo kaulu virsmu formas. Kaulu virsmu veido hialīnais skrimslis, kura galvenās funkcijas ir samazināt berzi starp kauliem un amortizēt kustības. Locītavu no ārpuses apņem somiņa jeb kapsula, bet iekšpusi veido locītavas dobums (cavum articulare), kas ir hermētiski noslēgts no apkārtējās vides.
Eirozonas krīze
Eirozonas krīzi (en) raksturo atsevišķu Eirozonas valstu (galvenokārt, PĪIGS - Portugāles, Īrijas, Itālijas, Grieķijas un Spānijas) lielās parādsaistības un investoru bailes, ka šīm valstīm aizdoto naudu nebūs iespējams atgūt, kas citu lietu vidū noved pie aizvien samazinātiem šo valstu kredītreitingiem un riska dēļ paaugstinātām procentu likmēm, kas šīm valstīm būtu jāmaksā pārdodot jaunas obligācijas. Jauna obligāciju pārdošana (respektīvi, jauna aizņemšanās) būtu nepieciešama kaut vai tikai tāpēc, lai spētu apkalpot jau esošās parādsaistības. Nespēja apkalpot parādsaistības tiktu uzskatīta par defoltu. Lai ļautu parādos iegrimušajām valstīm (uz laiku) izkļūt no šī apburtā loka, tām ir tikuši piešķirti bailouti (ārkārtas aizdevumi ar pieļāvīgiem atmaksas nosacījumiem), Grieķijas gadījumā, pieprasot visaptverošu taupību un konsolidāciju, kas izraisījis plašus protestus grieķu vidū. 2011. gada novembra pirmajā pusē strauji palielinoties Itālijas obligāciju procentu likmei radušās bažas, ka piešķirt atbilstoša apmēra bailout Itālijai nebūs iespējams, tā kā Itālija ir viena no lielākajām ekonomikām Eiropas Savienībā.
Eirozonas krīzes radīto negatīvo seku dēļ starptautiskā reitingu aģentūra Moody's Investors Service 2012. gada 13. februārī samazināja Slovākijas, Slovēnijas (uz A2), Itālijas, Maltas, Spānijas (uz A3), Portugāles (uz Ba3) kredītreitingus, bet Francijas, Lielbritānijas un Austrijas kredītreitingiem noteica negatīvu nākotnes perspektīvu (Aaa-).
Cēloņi
Visas industrializētās pasaules valstis emitē obligācijas (pēc Latvijas kredītreitinga normalizēšanās arī Latvija ir atsākusi to darīt), kas ir galvenais veids kā valstis var aizņemties naudu. Investori ir ieinteresēti pirkt šīs obligācijas, jo valstis apņemas atmaksāt ne tikai obligāciju vērtību, bet arī procentus. Šis princips tiek izmantots banku depozītos, pensiju fondos un tml. Jo stabilāka attiecīgās valsts ekonomika, jo mazāki procenti tai ir jāmaksā - procentu likme ir proporcionāla riskam. Piemēram, Vācija var aizņemties naudu uz ļoti zemiem procentiem, jo tiek uzskatīta par ļoti stabilu.
Eirozona vienmēr ir bijusi monetāra savienība, taču ne fiskāla savienība, respektīvi valstis izmanto vienu maksāšanas veidu, taču katra valsts veido pati savu budžetu, savu nodokļu politiku un aizņemas pēc saviem ieskatiem.
Valstīm kurām bija jāmaksā salīdzinoši augstas procentu likmes aizņemoties naudu pirms eiro ieviešanas, šīs procentu likmes samazinājās, jo stabilu valstu, piemēram, Vācijas atrašanās eirozonā vairoja investoru uzticību. Tas ļāva šīm valstīm aizņemties lētāk un vairāk.
Sākoties 2008. gada krīzei, plīstot aktīvu burbuļiem (t.i., nesamērīgi augstas aktīvu cenas, kas izveidojušās, jo privātpersonām ir bijusi iespēja aizņemties naudu plašos apmēros) atklājās šo valstu patiesās parādsaistības un samazinājās ticība to spējai atdot naudu, kas noveda arī pie ievērojamas obligāciju procentu likmju pieaugšanas, kas padara jaunu aizņemšanos grūtu, kas noveda šīs valstis apburtā lokā.
Eirozonai specifiskas problēmas
Klasiskā gadījumā, kad fiskāli neatkarīga valsts ir arī monetāri neatkarīga (respektīvi, tai ir pašai sava nauda), šīs valsts centrālā banka varētu, piemēram, sākt drukāt aizvien vairāk naudas, ko atdot aizdevējiem (pieņemot, ka obligācija ir denominēta emitētājvalsts valūtā). Tas neizbēgami novestu pie attiecīgās valsts valūtas devalvācijas, kas padarītu šīs valsts eksportu konkurētspējīgāku un samazinātu darbaspēka izmaksas, kas pievilinātu investorus no citām valstīm un atdzīvinātu ekonomisko aktivitāti.
Eirozonā šāds scenārijs nav iespējams, jo atsevišķām valstīm nav kontroles pār Eiropas Centrālo banku.
Risinājumi
Izskan viedokļi, ka eiro ir ilgtspējīgs tikai ieviešot fiskālu savienību,  papildus monetārajai savienībai. Šādā gadījumā visiem fiskālajiem jautājumiem vajadzētu tikt lemtiem kopīgi, centralizēti, šādā gadījumā ES sāktu līdzināties vienotai, federatīvai valstij. Daži komentētāji vērš uzmanību uz šķietamu demokrātijas vājināšanos pēc tam, kad gan Grieķijas, gan Itālijas demokrātiski vēlētie parlamenti tika aizstāti ar ES nozīmētiem pārstāvjiem. Britu avīze The Telegraph nodēvējusi šīs valdību maiņas par "eiro puču".
2012. gada 2. martā visas Eirozonas valstis un vairākums no pārējām Eiropas Savienības dalībvalstīm, izņemot Apvienoto Karalisti un Čehiju, Briselē parakstīja starpvalstu līgumu par stingrāku fiskālo disciplīnu. Vienošanās paredz, ka tām dalībvalstīm, kas neievēros maksimāli pieļaujamos budžeta deficīta līmeņus, var tikt piespriesta soda nauda līdz pat 0,1% no IKP. Līgums stāsies spēkā, kad to būs ratificējušas vismaz 12 eiro zonas dalībvalstis.
Šaušana 1900. gada vasaras olimpiskajās spēlēs
Šaušana 1900. gada vasaras olimpiskajās spēlēs bija viens no 20 oficiālajiem olimpiskajiem sporta veidiem. Šaušanā kopā startēja 72 sportisti no 8 valstīm. Sacensības notika no 1900. gada 15. jūlija līdz 5. augustam. Šaušanas sacensību norises vieta bija Satori un Buloņā pie Sēnas (tagad Buloņa-Bijankūra.
Olimpisko spēļu laikā Parīzē tika aizvadītas 38 disciplīnas, taču tikai 8 no tām tiek uzskatītas par "olimpiskajām". Lai gan Starptautiskā Olimpiskā komiteja nekad nav īsti izlēmusi, kuri notikumi bija "olimpiskie" un kuri ne. Daudzi no visiem šaušanas pasākumiem aprobežojās tikai ar Francijas šaušanas biedrību pārstāvniecību. Daži bija atvērti tikai noteiktām šāvēju klasēm.
Pirmoreiz olimpiskajā šaušanas sacensībās bija pārstāvēta Beļģija, Nīderlande, Norvēģija un Rumānija.
No valstīm visvairāk medaļu izcīnīja Francijas un Šveices sportisti, abām bija pa 7 medaļām, taču Šveice izcīnīja vairāk zelta medaļas. Pirmās olimpiskās medaļas šaušanā izcīnīja Beļģijas, Francijas, Norvēģijas, Nīderlandes un Šveices sportisti. Visvairāk olimpiskās medaļas no sportistiem izcīnīja Šveices sportists Konrāds Štēli, 4 medaļas.
Medaļu sadalījums starp valstīm
Viena no deviņām iepriekš minētajām disciplīnām (20 metru ātršaušana ar pistoli) bija pasākums profesionāļiem ar naudas balvu. Tas nav iekļauts SOK tīmekļa vietnes medaļu rezultātu sarakstā, bet ir iekļauts tabulā zemāk.
Disciplīnas, kuras neatzīst SOK
Sacensību dalībniekiem šajos pasākumos bija jānogalina pēc iespējas vairāk dzīvu baložu. Putni tika izlaisti pa vienam no “slazdiem” šāvēju priekšā; uzvarētājus noteica tas, kurš no putniem nošāva visvairāk putnu. Šāvējs tika no sacensībām atsijāts, kad viņš palaida garām divus putnus. Kopā gāja bojā gandrīz 300 putnu. Uzvarētājiem tika piešķirta naudas balva līdz 20 000 franku, lai gan četri labākie finišētāji piekrita sadalīt laimestu. Šī bija pirmā un vienīgā reize olimpiskajā vēsturē, kad dzīvnieki tika nogalināti ar nodomu. Lai apturētu šaušanu tiešraidē, tika organizētas dzīvnieku tiesību kampaņas; 1902. gadā ASV stājās spēkā aizliegumi, kā rezultātā tika ieviesti sacensībās turmāk tika izmantoti māla baloži.
Pārstāvētās valstis un sportisti
1900. gada vasaras olimpiskajās spēlēs šaušanas sacensībās startēja 72 sportisti no 8 valstīm. Pirmo reizi šaušanas sacensībās olimpiskajās spēlēs startēja Beļģija, Nīderlande, Norvēģija un Rumānija.
Iekavās uzrādīts sportistu skaits no valsts.
Skobuļi
Skobuļi ir ciems Nirzas pagastā, Ludzas novadā. Atrodas 297 km attālumā no Rīgas.
Purgaiļu ezers
Purgaiļu ezers ir caurteces ezers Valkas novada Kārķu pagasta dienvidu daļā, 2 kilometrus uz ziemeļrietumiem no Vēveru ciema, Teļu purvā.
Ezers ietilpst Ziemeļvidzemes biosfēras rezervāta teritorijā.
Libenava/Šprēvalde
Vēsture
Pilsēta pirmoreiz rakstos minēta 1315. gadā. No 1364. līdz 1635. gadam — Bohēmijas sastāvā, līdz 1815. gadam — Saksijā, vēlāk — Prūsijā, līdz 1871. gadā iekļāvās Vācijas impērijā. Pēc Otrā pasaules kara Libenava ietilpa VDR.
Cilvēki
Libenava ir vieglatlētes Romijas Milleres (Romy Müller, 1958) dzimtā pilsēta.
Beļģijas sieviešu futbola izlase
Beļģijas sieviešu futbola izlase ir nacionālā sieviešu futbola komanda, kas pārstāv Beļģiju starptautiskās futbola sacensībās. Izlasi pārvalda Beļģijas Futbola asociācija.
Komanda vēl ne reizi nav kvalificējusies FIFA Pasaules kausa sievietēm finālturnīram. Eiropas čempionāta finālturnīrā debitēja 2017. gadā Nīderlandē, grupu turnīrā ieņēma trešo vietu, izcīnot vienu uzvaru un divreiz zaudējot, līdz ar to neiekļuva izslēgšanas spēlēs. Komanda kvalificējās arī 2022. gada Eiropas čempionāta finālturnīram, kurā aizkļuva līdz ceturtdaļfinālam.
2022. gada jūnija FIFA Pasaules rangā sievietēm izlase bija 19. vietā.
2100. gadi
2100. gadi ir 22. gadsimta 1. desmitgade, kas sāksies un beigsies.
Mute (filma)
Mute ir 2018. gada zinātniskās fantastikas filma, kuras režisors un viens no scenārija autoriem ir Stjuarts Džonss. Galvenos tēlus atveido Pols Rads, Aleksandrs Skarsgords un Džastins Terū. Filmas pirmizrāde notika.
Leo ir mēms bārmenis, kurš stājas pretī savas pilsētas gangsteriem, lai uzzinātu, kas noticis ar viņa pazudušo draudzeni.
Zdice
Zdice ir pilsēta Čehijā, Centrālčehijas apgabala Berounas apriņķī.
Apdzīvota vieta rakstos pirmoreiz minēta 1147. gadā. Ilgu laiku tā atradās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā. 1994. gadā Zdicei tika piešķirtas pilsētas tiesības.
Fransuā Ozons
Fransuā Ozons (fr, dzimis ) ir franču kinorežisors un scenārists.
Ozonu uzskata par vienu no ietekmīgākajiem mūsdienu Francijas kinorežisoriem. Viņa filmas raksturo estētisks vizuālais stils, satīrisks humors un cilvēka seksualitātes tēma.
Ieguvis starptautisku atpazīstamību ar muzikālo komēdiju "Astoņas sievietes" (8 femmes, 2002) un erotisko trilleri "Baseins" (Swimming Pool, 2003). Vairākās savās filmās sadarbojies ar aktrisi Šārloti Remplingu.
Qt (ietvars)
Qt ir vairākplatformu programmatūras ietvars, ar kura palīdzību veido grafiskās lietotāja saskarnes lietojumprogrammatūru, kā arī programmas bez grafikas, piemēram, komandrindas rīkus un serveru konsoles. Ar Qt rakstītās programmas var izpildīt vairumā mūsdienu operētājsistēmu, programmas pirmkodu vienkārši kompilējot katrai operētājsistēmai, bez pirmkoda izmaiņām.
Tiek izmantota standarta C++ programmēšanas valodu, bet tiek pielietots arī īpašs koda ģenerators kopā ar dažādiem makrosiem. Qt ir adaptēts arī citām programmēšanas valodām.
Qt attīsta Somijas uzņēmums The Qt Company, kuram pieder Qt tehnoloģijas un prečzīme, bet Qt Project ir atvērts sabiedrībai.
Qt pieejams ar sekojošām autortiesību licencēm:
Vēsture
1991. gadā norvēģi Eirik Chambe-Eng un Haavard Nord sāka izstrādāt grafisko ietvaru. Nosaukums Qt veidots no burtiem Q, kas Emacs fontā izskatījās pievilcīgs, un t (līdzīgi kā Xt bibliotēka X Window sistēmā). 1994. gadā viņi dibināja uzņēmumu Quasar Technologies, lai sāktu biznesu ar Qt. Vēlāk uzņēmuma nosaukums mainīts uz Trolltech.
Qt ietvars publiski pieejams kļuva 1995. gadā. Sākotnēji bija divas versijas: Qt/X11 (Unix sistēmai) un Qt/Windows (Windows). 2001. gada beigās izlaista versija Qt 3.0, kurā bija Mac OS X atbalsts.
2012. gada decembrī izlaista versija Qt 5.0.
Pielietojums
Qt izmanto (nepilnīgs uzskaitījums):
Lātre (stacija)
Lātre (et) ir bijusī dzelzceļa stacija Igaunijā, Viljandi apriņķī apmēram 10 km uz ziemeļiem no Lātres ciemata, uz kurieni no Lātres stacijas ved ceļš (autoceļa V175 Rūjiena—Lātre turpinājums Igaunijā). Stacija atradās šaursliežu dzelzceļa līnijā Meizakila—Viljandi. No koka būvētā stacijas pasažieru ēka ir saglabājusies kā kultūras piemineklis.
Vēsture
Stacija uzbūvēta 1925. gadā. Stacija slēgta 1973. gadā kopā ar visu dzelzceļa līniju.
Lielmorāvija
Lielmorāvija (la, el, cs) bija agro viduslaiku slāvu valsts, kas pastāvēja no 833. līdz 902. gadam. Pēc karaļa Rastislava uzaicinājuma 863. gadā Bizantijas imperators Mihaels III uz Morāviju nosūtīja kristiešu misionārus Kirilu un Metodiju, kas ieviesa īpašu rakstību (kirilicu) un valsts pārvaldes sistēmu. 902. gadā valsti sagrāva ungāri.
Vladislavs I (Čehijas kņazs)
Vladislavs I (cs; dzimis ap 1065. gadu, miris ) bija Bohēmijas kņazs no 1109. gada līdz 1117. gadam un no 1120. gada līdz nāvei 1125. gadā.
Vladislavs I bija Bohēmijas kņaza Vratislava II un Polijas karaļa Kazimira I meitas Svatavas dēls. Pēc tēva un vecākā pusbrāļa Bržetislava II nāves cīnījās par varu valstī. Vladislavam kopā ar brālēnu Svatopluku I izdevās no valsts padzīt savu brāli Borživoju II, tomēr 1110. gadā Borživojam II ar Polijas kņaza Boļeslava III palīdzību izdevās atgriezties. 1117. gadā Vladislavs atteicās no troņa par labu Borževojam, tomēr jau 1120. gadā atkal to padzina no valsts. No 1110. līdz 1111. gadam piedalījās Svētās Romas imperatora Heinriha V karagājienā uz Itāliju.
Poļvalks
Poļvalks ir Ventas labā krasta pieteka Kuldīgas novadā.
Tek ziemeļrietumu virzienā. Ietek Ventā iepretim Dzirkaļu mājām. Poļvalku nešķērso valsts autoceļi.
Sojuz TMA-22
Sojuz TMA-22 (ru) bija Krievijas kosmosa kuģis apkalpes nogādāšanai uz Starptautisko kosmosa staciju (SKS). Sojuz TMA-22 palaida.
Apkalpes
Kuģa Sojuz TMA-22 apkalpe augšupceļā un lejupceļā:
Rezerves apkalpe:
Lidojuma gaita
Starts notika 04:14:04 UTC ar nesējraķeti Sojuz-FG no Baikonuras kosmodroma 1. starta laukuma 5. palaišanas iekārtas.
Ar SKS kosmosa kuģis saslēdzās 16. novembrī 05:24:08 UTC pie Poisk moduļa. Tuvošanās un saslēgšanās operācijas notika automātiskā režīmā.
Sākotnēji Sojuz TMA-22 nolaišanās bija plānota, bet sakarā ar kosmosa kuģa Sojuz TMA-04M starta pārcelšanu Sojuz TMA-22 nolaišanās tika atlikta uz 27. aprīli.
Trūdis
Trūdis (arī Trūdu ezers, Trūža ezers, Trūžu ezers) ir caurteces ezers Valkas novada Kārķu pagasta dienvidos, ap 3 kilometriem uz dienvidrietumiem no Vēveru ciema.
No ezera iztek divi grāvji uz Sedas upi. Gar ezera ziemeļrietumu krastu iet ceļš V112 (Puikule–Rencēni–Vēveri). Ezers ietilpst Ziemeļvidzemes biosfēras rezervāta teritorijā.
Miroslavs Hermaševskis
Miroslavs Hermaševskis (Mirosław Hermaszewski; dzimis, miris ) bija Polijas pirmais kosmonauts, lidotājs, ģenerālis. 1978. gadā veicis lidojumu kosmosā ar PSRS kosmosa kuģi.
Miroslavs Hermaševskis dzimis Lipniku ciemā, bijušajā Polijas Volīnijas vojevodistē, bet tajā laikā — Trešā reiha Ukrainas reihskomisariātā. 1943. gadā Ukrainas sacelšanās armijas kaujinieki un ukraiņu nacionālisti vairākkārt uzbruka Lipniku ciemam, nogalinot vairākus Miroslava ģimenes locekļus, to skaitā viņa tēvu. Miroslavam brīnumainā veidā izdevās izglābties. Pēc kara Volīnijas teritorija tika iekļauta Ukrainas PSR, un poļi tika deportēti uz Poliju; Hermaševska ģimene apmetās Volovā.
1961. gadā Miroslavs Hermaševskis pabeidza vidusskolu. 1964. gadā viņš pabeidza kara lidotāju skolu Demblinā. Pēc tam dienēja Polijas pretgaisa aizsardzības iznīcinātāju aviācijā. 1971. gadā Hermaševskis pabeidza Polijas karaspēka Ģenerālštāba akadēmiju. 1975. gadā viņš ieguva majora dienesta pakāpi un iecelts par iznīcinātāju aviācijas pulka komandieri.
1976. gada janvārī kopā ar Zenonu Jankovski tika izvēlēts par kosmonauta kandidātu. Decembrī sāka gatavoties kosmiskajam lidojumam Kosmonautu sagatavošanas centrā PSRS. Miroslavs Hermaševskis savu pirmo un vienīgo kosmisko lidojumu sāka 1978. gada 27. jūnijā, kosmosa kuģī Sojuz-30 kopā ar Pjotru Kļimuku dodoties uz staciju Saljut-6. 5. jūlijā viņi atgriezās uz zemes.
Pēc lidojuma kosmosā Hermaševskis turpināja dienestu Polijas bruņotajos spēkos. 1981. gadā, pēc karastāvokļa izsludināšanas Polijā, Miroslavs Hermaševskis tika iekļauts Nacionālās glābšanas kara padomē. 1982. gadā viņš pabeidza Vorošilova Ģenerālštāba kara akadēmiju Maskavā. Līdz 1988. gadam Hermaševskis bija Polijas armijas Galvenās politiskās pārvaldes priekšnieka vietnieks. Pēc tam līdz 1991. gadam viņš bija Augstākās virsnieku lidotāju skolas komendants. Pēc tam bija Polijas Gaisa spēku un pretgaisa aizsardzības pavēlnieka vietnieks. 2000. gadā atvaļinājās no dienesta.
Lielgalvis (putns)
Lielgalvis (Netta rufina) ir pīļu dzimtas (Anatidae) nirējpīle, kas galvenokārt ligzdo Vidusāzijā un nelielā skaitā Eiropas dienvidos. Daļa populācijas ir nometnieki, bet daļa ziemo Indijas subkontinentā un Ziemeļāfrikā. Latvijā lielgalvis ir rets ieceļotājs un, domājams, arī ļoti rets ligzdotājs. Novērots gan jūras piekrastē, gan iekšzemē.
Izplatība
Lielgalvim plašākais izplatības areāls atrodas Vidusāzijā uz austrumiem no Turcijas un Melnās jūras līdz Ķīnas ziemeļrietumiem un Mongolijas rietumiem. Izkliedētas populācijas sastopamas arī Rietumeiropā: Spānijas dienvidos un austrumos, Francijā, Holandē, Dānijas dienvidos un Polijā. Lielgalvis ir introducēts Lielbritānijā. Lielākā daļa Rietumeiropas populācijas ir nometnieki. Migrējošās populācijas ziemo Vidusjūras reģionā, ap Melno un Kaspijas jūru, kā arī tālāk dienvidaustrumu virzienā līdz Indijai un Ķīnas dienvidrietumiem. Eiropas populācijas ziemo arī Ziemeļāfrikā (Marokā, Alžīrijā, Tunisijā un Ēģiptē).
Izskats
Lielgalvis ir vidēji liela pīle. Tēviņi vidēji nedaudz lielāki nekā mātītes. Ķermeņa garums 50—65 cm, spārnu izplētums 84—90 cm, svars tēviņam 900—1420 g, mātītei 830—1400.
Tēviņš ligzdošanas sezonā ir viegli atpazīstams pēc tā lielās, apaļās, rudās galvas ar sarkano, šauro knābi, melnajām krūtīm, brūnās muguras un baltajiem sāniem. Mātīte nav tik krāsaina, tās apspalvojums galvenokārt ir gaiši brūns ar tumšāku muguru un galvas virsu, vaigi gaiši pelēki, knābis tumši pelēks ar rozā galu. Ārpus vairošanās sezonas tēviņi kļūst līdzīgi mātītēm, tikai tiem saglabājas sarkanais knābis. Jaunie putni ir tumšāki par pieaugušajiem īpatņiem, un to vēderi ir raibumoti.
Uzvedība un barība
Lielgalvji sabiedriski putni un ziemas sezonā uzturas lielos baros, kuri bieži jaukti ar citu nirējpīļu sugām, piemēram, brūnkakļiem. Pēc ligzdošanas lielgalvji maina apspalvojumu, šajā laikā nespējot lidot, tādēļ uzturas lielās, atklātās ūdenstilpēs. Arī ziemas periodā labprātāk uzturas plašās ūdenstilpēs.
Lielgalvis, netipiski nirējpīlēm, labprātāk barojas, vienkārši pabāžot zem ūdens tikai galvu, nekā ienirstot. Tā galvenā barība ir dažādi ūdensaugi, bet lielgalvis reizēm uzlasa arī moluskus, ūdens kukaiņus un nelielas zivtiņas.
Ligzdošana
Lielgalvji ziemas periodā izveido monogāmus pārus, un pāris kopā veic pavasara migrāciju. Abi dzimumi dzimumbriedumu sasniedz apmēram gada vecumā, bet ir īpatņi, kas pirmo reizi ligzdo tikai 2 gadu vecumā. Lielgalvis ir vienīgā suga pīļu dzimtā, kuram raksturīga partnera riesta barošana. Mātīte uz ūdens virsmas gaida, kamēr tēviņš ienirst un sameklē priekš viņas kādu gardumu. Reizēm gan tēviņš draudzenei atnes neēdamus priekšmetus.
Lielgalvji ligzdo pa atsevišķiem pāriem vai vaļīgās kolonijās. Galvenokārt ligzdo bagātīgi aizaugušu dīķu un ezeru krastos (visbiežāk niedru audzēs), tuvu ūdens līnijai vai uz peldošu augu sanesumu salām. Ligzdo arī lēni plūstošu upju krastos, kas apauguši ar krūmiem un garu zāli, vai viegli sāļu lagūnu krastos. Dējumā 6—12 zaļganas olas. Perē tikai mātīte. Inkubācijas periods ilgst 26—28 dienas. Ja lielgalvji ligzdo kopā ar citu sugu putniem, piemēram, ar garstilbjiem, sekmīgo ligzdošanu skaits pieaug. Jaunie putni sāk lidot 35—40 dienu vecumā, bet patstāvīgi tie kļūst 45—50 dienu vecumā. Lielgalvja mūža ilgums var sasniegt gandrīz 9 gadus.
Marinuss Keifs
Marinuss Keifs (nl; dzimis ) ir Nīderlandes starptautiskais meistars šahā (1983).
Biogrāfija
1988. gadā Hilversumā izcīnījis bronzu Nīderlandes šaha čempionātā, bet 1989. gadā turpat kļuvis par šī čempionāta uzvarētāju. Daudzu starptautisko šaha turnīru laureāts, tajā skaitā Veikanzē B turnīrā bijis 2. vietā (1983) un divas reizes dalījis 3. vietu (1986, 1989), uzvarējis Gērnsijā (1988), divas reizes dalījis 2. vietu Groningenā (1988, 1990), dalījis 1. vietu Sanvangentē (Zēlande, 1992), Sidžesā (Barselonas province) dalījis 2. vietu (1992) un divas reizes dalījis 1. vietu (1993, 1994).
Pārstāvējis Nīderlandes komandu lielākajos komandu šaha turnīros:
Par panākumiem turnīros FIDE 1983. gadā Keifam piešķīrusi starptautiskā meistara (IM) nosaukumu.
Samurajs (filma)
"Samurajs" (fr) ir 1967. gada Francijas un Itālijas neo-noir kriminālfilma, kuras režisors un scenārija autors ir Žans Pjērs Melvils. Filmā galvenās lomas atveido Alēns Delons, Fransuā Perjē un Natālija Delona.
Filma stāsta par profesionālu slepkavu, kuru atpazīst liecinieki, un viņa centieniem nodrošināt sev alibi, kas viņu dzen vēl vairāk stūrī.
Latvijas futbola izlase 2015. gadā
'''Latvijas futbola izlase 2015. gadā''' aizvadīja astoņas spēles, četras no tām beidzās ar neizšķirtu rezultātu, bet četrās tika piedzīvoti zaudējumi.
Samurajs (filma)
"Samurajs" pirmizrāde notika. Kritiķi atzinīgi novērtēja Melvila scenāriju un radīto atmosfēru, kā arī Delona aktierspēli. Tīmekļa vietnē Rotten Tomatoes filmai "Samurajs" ir 100% vērtējums.
Latvijas futbola izlase 2015. gadā
Sezonu Latvijas izlase uzsāka, kad Čehijas galvaspilsētā Prāgā tikās ar Čehijas futbola izlasi un nospēlēja 1—1. Ukrainas pilsētā Ļvivā komanda pārbaudes spēlē tikās ar Ukrainas futbola izlasi un vēlreiz nospēlēja 1—1. 12. jūnijā Rīgā tika piedzīvots zaudējums Nīderlandei ar 0-2. Nākamā spēle notika 3. septembrī, Konjā Turcijā, kad Latvijas izlase nospēlēja neizšķirti 1-1 ar Turcijas izlasi, bet 6. septembrī Rīgā tika piedzīvots zaudējums Čehijas izlasei ar 1-2. 10. oktobrī Reikjavikā Latvijas izlase nospēlēja neizšķirti 2-2 ar Islandes izlasi, bet 13. oktobrī 2016. gada Eiropas čempionāta kvalifikācijas turnīra pēdējā spēlē Rīgā ar 0-1 zaudēja Kazahstānas izlasei. Gada pēdējā spēlē 30. novembrī Latvijas izlase tikās ar Ziemeļīrijas futbola izlasi un zaudēja ar 0-1.
Alfreds fon Tirpics
Alfreds fon Tirpics (, dzimis, miris ) bija vācu admirālis, Vācijas Valsts kara flotes dienesta (Reichsmarineamt) valsts sekretārs no 1897. līdz 1916. gadam. Tiek dēvēts pār "Vācijas kara flotes tēvu".
Skobuļnīki
Skobuļnīki ir ciems Lendžu pagastā, Rēzeknes novadā. Atrodas 253 km attālumā no Rīgas.
Ciema apkārtnē atrodas ūdenstilpes: Viraudas ezers, Virvuļs.
Viss noritēja labi
"Viss noritēja labi" (fr) ir 2021. gada Francijas drāmas filma, kuras režisors un scenārija autors ir Fransuā Ozons. Filmā galvenās lomas atveido Sofija Marso, Andrē Dusoljē, Žeraldīne Paijā un Šārlota Remplinga.
Alfreds fon Tirpics
Dzimis augsta valsts ierēdņa ģimenē. Bērnību pavadīja Frankfurtē pie Oderas. Sešpadsmit gadu vecumā iestājās kara flotē. 1895. gadā kļuva par kontradmirāli. Vēlākos gados Alfreda fon Tirpica vadībā Vācija veica strauju kara flotes modernizāciju. 1911. gadā fon Tirpics kļuva par lieladmirāli. Pirmā pasaules kara laikā, nespēdams pārliecināt imperatoru par zemūdeņu izmantošanas kaujā ierobežojumu atcelšanu, Alfreds fon Tirpics 1916. gada 15. martā demisionēja.
Viss noritēja labi
Filma stāsta par 85 gadus veco Andrē, kurš pēc piedzīvotā insulta lūdz savai meitai palīdzēt viņam izbeigt savu dzīvi.
Alfreds fon Tirpics
Atlikušo mūža daļu Alfreds fon Tirpics darbojās politikā - bija labējās Vācijas Tēvzemes partijas (Deutsche Vaterlandspartei) dibinātājs, bet vēlāk - darbojās Vācu Nacionālajā Tautas partijā (Deutschnationale Volkspartei), no kuras tika ievēlēts reihstāgā.
Viss noritēja labi
Filmas "Viss noritēja labi" pirmizrāde notika 2021. gada Kannu kinofestivālā. Filma saņēma pozitīvas kritiķu atsauksmes.
Makņi
Makņi (ltg) ir ciems Krāslavas novada Piedrujas pagastā. Izvietojies pagasta ziemeļaustrumu daļā 10 km no pagasta centra Piedrujas, 34 km no novada centra Krāslavas un 301 km no Rīgas.
Apdzīvotā vieta izvietojusies pie autoceļa V630, netālu no Makņu ezera.
Savenieki
Savenieki ir ciems Kuldīgas novada Skrundas pagastā. Atrodas pagasta ziemeļu daļā 23,6 km no pagasta centra Skrundas, 39,9 km no novada centra Kuldīgas un 160,5 km no Rīgas.
Apdzīvotā vieta atrodas netālu no autoceļa V1278 (Ciecere–Ikaiši–Vārme).
Smokings
Aristokrātiskā sabiedrībā rīkotajās ballēs vai svinīgos vakaros parasti netālu no galvenās zāles atradās atsevišķas telpas smēķēšanai. Tās apmeklēja vīrieši, jo smēķējošas sievietes tajos laikos bija ļoti reti sastopamas. Lai pēc iespējas mazāk sev līdzi atnestu tabakas smaku no smēķēšanas istabas, vīrieši, kas devās smēķēt, uzvilka speciālus smokingus, kurus atkal novilka, no smēķēšanas istabas iznākot. Šie džentlmeņi centās izpatikt dāmām.
Smokinga īpatnība ir ar zīdu vai ar satīnu apšūtie atloki. Smēķējot cigāru, pelnu nokratīšana tiek uzskatīta par nepieklājības kalngalu. Pelni nokrīt tad, kad tam pienācis laiks. Tāpēc pelni bieži nokrīt uz žaketes. No atlokiem, kas apšūti ar gludu audumu, cigāra pelnus ir viegli noslaucīt, neatstājot pēdas.
Detective Chinatown 3
Filma uzstādīja vairākus kases ieņēmumu rekordus, tostarp ar vislielākajiem pirmizrādes ieņēmumiem vienas valsts teritorijā. Nopelnot vairāk nekā 686 miljonus ASV dolāru filma ir vispelnošākā R reitinga filma, kas nav veidota ASV. Tāpat šī ir sestā ienesīgākā 2021. gada filma un visu laiku sestā ienesīgākā filma, kas nav angļu valodā.
Stambulas lidosta
Stambulas starptautiskā lidosta (tr, IATA: IST, ICAO: LTFM) ir starptautiska lidosta Stambulā, Turcijā. Tā atrodas pilsētas Eiropas daļā, Arnavutkojas rajonā. Lidosta tika atvērta 2019. gada aprīlī. Pēc jaunās lidostas atvēršanas tika slēgta Ataturka starptautiskā lidosta.
Gastroenterīts
Gastroenterīts ir kuņģa un tievās zarnas iekaisuma slimība. Visbiežāk tas ir akūtā, dažkārt — hroniskā formā. Tas izraisa vemšanu, caureju, sāpes vēderā un krampjus. Lai gan gastroenterītam nav saistības ar gripu, to sauc arī par vēdera un kuņģa gripu.
Bērniem gastroenterītu parasti izraisa rota vīruss, pieaugušajiem biežāks izraisītājs ir norovīruss un Campylobacter baktērija. Retāk to izraisa citas baktērijas (vai to toksīni) un parazīti. Transmisija var rasties, ēdot nepareizi sagatavotu pārtiku vai pēc tuva kontakta ar personu, kas ir inficējusies ar vīrusu. Novērst saslimšanu var ar tīra dzeramā ūdens lietošanu, roku mazgāšanu ar ziepēm, bērna barošanu ar krūti. Visiem bērniem ir ieteicama vakcīna pret rota vīrusu.
Galvenais ārstēšanas veids ir pietiekama daudzuma šķidruma uzņemšana. Vieglos un vidēji smagos gadījumos var lietot ūdens, sāļu un cukura sajaukumu. Tiek ieteikts turpināt barot ar krūti tos, kas tādā veidā jau tikuši baroti. Parasti nav ieteicamas antibiotikas.
Gastroenterīts parasti ir bērniem un jaunattīstības valstīs dzīvojošajiem. Gadā ir apmēram 3—5 miljardi saslimšanas gadījumu, no slimības ik gadu mirst vidēji 1,4 miljoni cilvēku.
2020. gads sportā
Šajā lapā apkopoti 2020. gada sporta notikumi.
Šarls Seņoboss
Šarls Seņoboss (, 1854—1942) bija franču vēsturnieks, Sorbonnas profesors (no 1900). Ziņojuma La Nation Lettonne autors 1919. gada Parīzes miera konferencei.
Dzīvesgājums
Dzimis 1854. gadā Lamastras pilsētā (tagad Ardēšas departaments) ierēdņa ģimenē. Mācījās Turnonas licejā (1865-1871), pēc tam studēja vēsturi Parīzes Augstākajā normālskolā (École normale supérieure). Papildus apguva vēstures pētīšanas metodes Getingenes, Berlīnes, Minhenes un Leipcigas universitātēs Vācijā (1877—1879). No 1879. gada docētājs Dižonas universitātē, tad Starptautisko un politisko pētījumu augstskolā (Écoles des hautes études internationales et politiques (HEI-HEP)), no 1890. gada Parīzes Sorbonas universitātē. 1897. gadā izdeva "Mūsdienu Eiropas politisko vēsturi", kas 1898. gadā tika pārtulkota arī krieviski (Политическая история современной Европы, 1814—1896). 1913. gada žurnāla Les Annales des Nationalités Lietuvai un Latvijai veltītajā 5./6. numurā uzrakstīja ievadrakstu "Latviešu-lietuviešu nācija" (La Nation Letto-Lithuanienne), bet 1919. gada Parīzes miera konferences studiju komitejas uzdevumā izstrādāja ziņojumu "Latviešu nācija" (La Nation Lettonne), kas bija sadalīts četrās daļās: 1. iedzīvotāji, 2. tagadējās iekārtas vēsturiskā izcelšanās, 3. latviešu tautiskā atdzimšana, 4. latviešu nacionālā programma.
Pēc Pirmā pasaules kara beigām uzrakstīja "Mūsdienu Francijas vēsturi" (Histoire de la France contemporaine, 1921) un "Mūsdienu Eiropas politisko vēsturi" (Histoire politique de l'Europe contemporaine, 1921-1926). Mūža nogalē papildināja agrāk rakstīto ar eseju par franču tautas evolūciju "Franču nācijas patiesā vēsture" (1933, atkārtots izdevums 1945), "Etīdēm par politiku un vēsturi" (1934) un "Eseju par Eiropas tautu salīdzinošo vēsturi" (1938).
Miris mājas arestā 1942. gada 24. aprīlī Otrā pasaules kara laikā vācu okupētajā Bretaņā.
Par latviešiem
Rakstot ziņojumu La Nation Lettonne par latviešu vēsturi, Seņoboss atzīmēja latviešu antagonismu pret muižniekiem un vāciešiem. Tas sevišķi izpaudies 1905. gada revolūcijā, ko viņš salīdzināja ar franču zemnieku revolūciju (Žakeriju). "Latviešu tauta nav nezglītots un nekārtīgs pūlis, bet mācītu zemnieku tauta, strādīga, taupīga, ar plašu, aktīvu un ietekmīgu vidusšķiru, kas pieradusi pati pārvaldīt savas lietas, grupēties savienībās, izvēlēt savus delegātus, kas spējīga apvienoties valstī un valdīt pati par sevi gluži tāpat kā dāņi vai norvēģi... Tā būs maza valsts, tomēr lielāka nekā Šveice, Dānija vai Beļģija, un tā varēs nostiprināties, noslēdzot saimniecisku savienību ar ar citām Baltijas piekrastes valstīm, kā: Lietuvu, Igauniju un Somiju".
Lasis
Lasis jeb Atlantijas lasis (Salmo salar) ir lašu dzimtas (Salmonidae) liela auguma zivju suga, kas pieder Atlantijas lašu ģintij (Salmo). Tas mājo Atlantijas okeāna ziemeļu daļā un ar to saistītās jūrās un upēs Eiropā un Ziemeļamerikā. Cilvēki Atlantijas lasi ir introducējuši arī Klusā okeāna ziemeļrietumu piekrastēs.
Detroitas Grand Prix
Detroitas Grand Prix bija F1 autosacīkstes, kas no. līdz. gadam norisinājās Detroitas ielu trasē, kura tika izveidota Detroitā, Mičiganas štatā, ASV.
Lasis
Latvijā
Laša dabīgais izplatības areāls ietver arī Baltijas jūru. Baltijas lasis tiek uzskatīts par ģeogrāfiski izolētu populāciju, jo tā migrācija ārpus Baltijas jūras nav novērota. Nārstot upēs tas ienāk laikā no oktobra līdz novembrim, kad ūdens temperatūra ir 0°—8 °C. Nārsta dziļums ir no 25 cm līdz 3 m. Latvijā lašupju saraksts ietver aptuveni 100 upes un upītes, taču laši nārsto tikai lielākajās upēs, kā Daugava, Gauja, Venta, Salaca un šo upju pietekās. Kopumā Latvijā dabiskais nārsts konstatēts 10 upēs. Lasis Latvijā tiek arī mākslīgi pavairots jau kopš 1885. gada. No septembra līdz janvārim ir aizliegts ķert savvaļas lašus.
Detroitas Grand Prix
1982. gada sezonā ASV notika 3 posmi - ieskaitot jauno Detroitas sacīksti. Trase tika izveidota Detroitas ielās ap Renesanses centra debesskrāpju kompleksu un vienā vietā šķērsoja arī vilciena līniju. 1988. gada sacīkste tika aizvadīta lielā karstumā, kura dēļ trase kļuva gandrīz nelietojama un pēc pilotu negatīvas reakcijas F1 sacīkstes Detroitā vairs nenotika.
Lasis
Izskats un īpašības
Lasis ir slaids, ar nedaudz no sāniem saplacinātu ķermeni. Mute ar asiem un lieliem zobiem, kas vērsti uz priekšu. Kā visām lašveidīgajām zivīm tam ir taukspura. Raksturīga pazīme - augšžokļa gali sniedzas līdz acs aizmugurējai malai. Laša mugura ir zaļgani vai zilgani pelēka, sāni un vēders sudrabains. Uz sāniem, galvenokārt virs sānu līnijas, nelieli x—veida, melni plankumiņi. Uz muguras spuras nekad nav plankumiņu, toties visas spuras ir ierāmētas ar melnu līniju. Pieaudzis lasis ir liela zivs. Lielākie tēviņi var sasniegt 150 cm garumu, mātītes 120 cm, tā maksimālais svars 39 kg.
Detroitas Grand Prix
Veiksmīgākais pilots Detroitas ielās bija brazīlietis Airtons Senna, kurš šeit uzvarēja 3 gadus pēc kārtas.
Saraksts
Minēti tikai uzvarētāji tajos Grand Prix, kas aizvadīti F1 sezonu ietvaros.
Lasis
Izskats un īpašības
Pirms nārsta tēviņiem ķermenis kļūst tumši zaļģans, ar sarkaniem plankumiem, un tā apakšžoklis kāšveidīgi izliecas. Upes perioda lašu mazuļi izskatās atšķirīgi no saviem vecākiem, tie vairāk atgādina foreli. Tiem ir samērā lieli tumši zili un sarkani plankumi. Paaugoties tie iegūst sudrabainu zvīņojumu līdzīgu kā pieaugušajiem lašiem. Pēc sudrabošanās laša mazuļos pamostas migrācijas instinkts.
Valda uzskats, ka upes prioda mazie laši ir teritoriāli. Ir reizēm novērots, ka tie apsargā savu teritoriju. Jaunie laši bieži veido grupas, reizēm tie viens pret otru izturas agresīvi, bet to sociālā hierahija līdz šim nav izprasta. Atlantijas lasis ir agresīvāks nekā citas lašu sugas, turklāt pret dažām zivju sugām tie izturas agresīvāk, nekā pret citām. Ir novērots, ka tas īpaši mēdz uzbrukt karaliskajam lasim un kižučam.
Dzīves cikls
Lasis ir anadroma zivs, kas nozīmē, ka lielāko daļu sava mūža tas pavada sālsūdenī, bet vairoties dodas iekšzemes saldūdens upēs. Tā nārsts notiek zīmīgās, straujās un krāčainās upēs, tā saucamās lašupēs, kas saistītas ar jūru vai ar lielu ziemeļu ezeru sistēmu, kuru ūdens temperatūra ir 2—8°C. Lai dotos nārstot, lasis migrē līdz 3000 km tālas distances, tā pārvietošanās ātrums migrācijas laikā ir 100 km diennaktī. Ikri un lašu kāpuri attīstās saldūdenī, un, sasniedzot zināmu attīstības pakāpi, tie atgriežas jūrā. Lai izdzīvotu, lasim sālsūdens nav obligāti nepieciešams. Ir zināmas vairākas ziemeļu iekšzemes populācijas, kuras mājo lielos ezeros un ir izolētas no jūras. Saldūdens formu sauc par ezera lasi. Toties tam ir nepieciešams tīrs, auksts ūdens. Lasis ir jūtīgs pret ūdens piesārņojumu.
Saldūdens periods
Saldūdens tilpnē lasis atgriežas atkal jau pieaudzis, lai nārstotu. Nav zināms, kā lasis atrod tieši to upi un upīti, kurā pats kādreiz izšķīlies no ikriņa. Pieaugušās zivis šajā laikā nebarojas. Ikrus tas nērš salīdzinoši ar citām zivīm nelielā skaitā: parasti 5000—20 000 ikrus, retāk līdz 40 000. Lasim raksturīgs vienlaicīgs nārsts, kas ilgst 15—48 dienas. Mātīte nārsto vietās ar akmeņaini oļainu grunti. Ar astes kustībām tā izrok 2—3 m garu bedri jeb ligzdu, kur iznērš ikrus. Pēc tam, kad tēviņš ikrus apaugļojis, laša mātīte ligzdu aizrok.
Jūras periods
Kad lasis sasniedzis 9—25 cm garumu, tas dodas uz jūru. Latvijas laši uz jūru dodas apmēram 2 gadu vecumā, sasniedzot 11—18 cm garumu. Migrācija notiek periodā no marta līdz jūnijam. Migrācija ir lēna, pierodot pie arvien sāļāka ūdens. Nokļūstot jūrā vai okeānā, lasis sāk strauji augt un attīstīties par lielu zivi. Sasniedzot apmēram 250 g svaru, tam vairs citas zivis un putni pamatā nav bīstami, lai gan roņi joprojām var nomedīt lasi. Jūrā tas uzturas 1—6 gadus. Tas parasti barojas pa vienam, galvenokārt ar zivīm (brētliņām, reņģēm, trīsadatu stagariem, nigliņus u.c.), bet tas medī arī Arktikas kalmārus (Gonatus fabricii), sānpeldvēžus un ziemeļu garneles. Sasniedzot zināmu lielumu, tiem iestājas dzimumgatavība. Parasti tas notiek 2—7 gadu vecumā, sasniedzot 40—65 cm garumu. Tad lasis atgriežas saldūdens upēs, lai nārstotu. Lasis savas dzīves laikā nārsto 1—3 reizes.
Lašu dzīves ilgums ir aptuveni 8—9 gadi, bet var sasniegt 15 gadu vecumu.
Lasis kā pārtikas produkts
Lasis ir iecienīts pārtikas produkts. Tā gaļa ir gaiši sārta, mīksta un slāņaina. Garša variē no vieglas līdz pat bagātīgai. Laša gaļa ir bagātīgs A un D vitamīnu avots. Tā ir bagāta ar Omega 3 taukskābēm, kas palīdz samazināt holesterīna līmeni asinīs. Lasi var pagatavot dažādos veidos. Tā gaļa ir trekna un eļļaina. Vārot laša zupu, tā jāvāra bez žaunām, jo tās dos zupai rūgtumu.
Rauls Sanginetti
Rauls Sanginetti (es;, Parana — , Buenosairesa) bija Argentīnas starptautiskais lielmeistars šahā (1982).
Biogrāfija
No 1950. gadu sākuma līdz 1970. gadu beigām bijis viens no spēcīgākajiem Argentīnas šahistiem. Septiņas reizes uzvarējis Argentīnas šaha čempionātā (1956, 1957, 1962, 1965, 1969, 1973 un 1974). Sekmīgi piedalījies starptautiskajos šaha turnīros Amerikas kontinentā. 1959. gadā Santjago turnīrā spējis uzvarēt nākamo Pasaules šaha čempionu Bobiju Fišeru. Par panākumiem turnīros FIDE 1957. gadā Sanginetti piešķīrusi starptautiskā meistara (IM), bet 1982. gadā - starptautiskā lielmeistara (GM) goda nosaukumu.
Divas reizes piedalījies Pasaules šaha čempiona nosaukuma izcīņas cikla starpzonu turnīros: 1958. gadā ieņēmis 14. vietu, bet 1976. gadā - 16. vietu. .
Pārstāvējis Argentīnas komandu lielākajos komandu šaha turnīros:
Makaroni
Makaroni (no it) ir dažāda izmēra un formas kaltēti miltu izstrādājumi, ko parasti gatavo no neraudzētas kviešu mīklas. Vispiemērotākie milti makaroniem ir augstāka labuma un 1. šķiras speciāla maluma makaronu milti no cietajiem kviešiem vai stiklainiem mīkstajiem kviešiem, kuru lipekļa daudzums ir vismaz 28%, tomēr tos var arī gatavot no auzu, miežu un rudzu miltiem.
Slovēnijas sieviešu basketbola izlase
Slovēnijas sieviešu basketbola izlase ir nacionālā basketbola sieviešu komanda, kas pārstāv Slovēniju starptautiskās basketbola sacensībās, tādās kā Eiropas čempionāts, Pasaules kauss, olimpiskās spēles. Pašlaik Slovēnijas izlase FIBA Pasaules izlašu rangā ieņem 19. vietu. Olimpiskajām spēlēm un Pasaules kausam līdz šim nav kvalificējusies, labākais sasniegums Eiropas čempionātā ir 10. vieta 2019. un 2021. gadā. Kopā ar Izraēlu Slovēnija bija viena no 2023. gada Eiropas čempionāta rīkotājvalstīm.
Līdakveidīgās
Līdakveidīgās (Esociformes) ir īsto kaulzivju (Teleostei) kārta, kas pieder lašu apakškohortai (Protacanthopterygii). Šajā kārtā ir 11 sugas, kas iedalītas 2 dzimtās. Līdakveidīgo zivju kārta ir tuvu radniecīga lašveidīgajām (Salmoniformes) zivīm. Vecākās sistemātikās līdakveidīgās zivis tika iedalītas lašveidīgo zivju kārtā.
Senākās līdakveidīgās zivis parādījās apmēram krīta perioda vidū. Mūsdienu līdakveidīgās zivis mājo Ziemeļamerikā un Eirāzijā. Latvijā sastopama viena līdakveidīgo zivju suga — līdaka (Esox lucius).
Izskats un īpašības
Līdakveidīgās zivis ir plēsīgas, kuras medī no slēpņa, pacietīgi gaidot garām peldošu upuri. Līdakas ir daudz lielākas nekā dūņugrunduļi, kuri parasti ir mazāki par 20 cm. Vislielākā no dūņugrunduļu dzimtas ir Aļaskas dallija (Dallia pectoralis), kas sasniedz 33 cm garumu. Garākā līdakveidīgo zivju suga ir maskinonga (Esox masquinongy), kuras ķermeņa garums var sasniegt 183 cm garumu, bet svars 31,8 kg. Toties smagākā ir līdaka (Esox lucius), kuras ķermeņa garums sasniedz 150 cm, bet svars 35 kg.
Silene (upe)
Silene ir Akmenes kreisā krasta pieteka Valkas novadā.
Izteka - no Bezdibeņa ezera Bezdibeņa purvā. Tek ziemeļrietumu virzienā. Ietek Akmenē pie Veckārķiem, Veckārķu dzirnavezerā. Upi nešķērso valsts autoceļi, tās krastos nav lielu apdzīvoto vietu.
Ķāķišķe
Ķāķišķe ir ciems Kurzemes dienvidrietumos, Dienvidkurzemes novada Rucavas pagastā uz ziemeļaustrumiem no Rucavas pie autoceļa P113 (Grobiņa—Bārta—Rucava).
Ķāķišķē 2005. gadā ar Nīderlandes karalienes Juliānas fonda atbalstu atklāja Ģimeņu saieta centru. Netālu no ciema centra atrodas relatīvi labi saglabājušās vējdzirnavas. Ciems veidojies pie Ķāķišķes (Kakischken) muižas. Valsts arhīvā saglabājušies Ķāķišķes muižas dokumenti no 1787. līdz 1828. gadam.
Ķāķišķes muižā dzimis sabiedriskais darbinieks Aleksandrs Vēbers (1848—1910).
Toshiba
Toshiba Corporation (株式会社東芝) ir Japānas daudznozaru uzņēmums. Tā galvenais birojs atrodas Tokijā.
Grupas darbība aptver informācijas tehnoloģijas, elektronikas komponentes un ierīces, ēku iekārtas, enerģētikas iekārtas, transporta infrastruktūras sistēmas, kā arī citus produktus un pakalpojumus.
Toshiba ir organizēta sešās biznesa grupās: Electronic Devices & Storage Solutions, Building Solutions, Energy Systems & Solutions, Infrastructure Systems & Solutions, Digital Solutions, Retail & Printing Solutions.
Toshiba akcijas tiek kotētas Tokijas (kods 6502), Nagojas (kods 6502) un Londonas (kods TOS) fondu biržā. Akcijas iekļautas Nikkei 225 un TOPIX indeksā. Lielākie akcionāri (2020. gada maijā): GOLDMAN, SACHS & CO (7,4 %), SMP PARTNERS (CAYMAN) LIMITED AS TRUSTEE OF ECM MASTER FUND (7,1 %), GOLDMAN SACHS INTERNATIONAL (4,5 %), CHINOOK HOLDINGS (3,4 %).
Vēsture
Uzņēmums tika dibināts 1939. gadā, apvienojoties elektroiekārtu ražotājiem Shibaura Seisakusho un Tokyo Denki. Jaunā uzņēmuma nosaukums bija Tokyo Shibaura Denki. Lai arī drīz to saīsināti dēvēja par Toshiba, oficiāli nosaukumu Toshiba uzņēmums ieguva tikai 1983. gadā.
Uzņēmums strauji auga Otrā pasaules kara laikā, kad saņēma valsts pasūtījumus. Pēc kara Toshiba sākotnēji pievērsās smagajam elektroaprīkojumam, bet vēlāk atsāka arī mazo elektroiekārtu ražošanu.
1950. gadu otrajā pusē strauji auga Japānas ekonomika, un arī Toshiba strauji attīstījās. Tika apgūta jauna produkcija, ārzemēs atvērti pārdošanas un ražošanas uzņēmumi.
1973. gada naftas krīzes izraisītās ekonomikas lejupslīdes rezultātā Toshiba sāka vairāk ieguldīt pētniecības darbos, līdz ar to radot jaunas tehnoloģijas. 1980. gada Fudžio Masuokas vadītā grupa izgudroja zibatmiņu, un to tirgū palaida 1987. gadā.
Japānas ekonomikas stagnācijas periodā 1990. gados Toshiba koncentrēja galvenos resursus nozarēs ar lielāko pieauguma potenciālu un iesaistījās jaunās biznesa jomās. Par galvenajām nozarēm kļuva pusvadītāji un personālie datori.
2006. gada janvārī Toshiba konkursa izsolē no BNFL par 5,4 miljardiem dolāru nopirka ASV bāzēto kodolenerģētikas iekārtu ražotāju un apkalpotāju Westinghouse Electric Company. Darījums tika pabeigts 17. oktobrī. 2009. gada janvārī no Fujitsu tika nopirkts cieto disku bizness.
2011. gadā par 2,3 miljardiem ASV dolāru tika nopirkts Šveices mērīšanas iekārtu ražotājs Landis+Gyr. 2011. gada jūlijā tika noslēgts līgums ar Hynix (tagad SK Hynix) par MRAM mikroshēmu kopēju izstrādi. 2012. gadā par 850 miljoniem dolāru no IBM tika nopirkts pārdošanas punktu sistēmu bizness. 2014. gada janvārī Toshiba nopirka OCZ Technology pusvadītāju disku biznesu. 2014. gada martā Toshiba iesūdzēja tiesā SK Hynix, apsūdzot uzņēmumu par tās NAND zibatmiņas tehnoloģiju zagšanu. Tā paša gada beigās abi uzņēmumi noslēdza darījumu, kurā SK Hynix samaksāja Toshiba 278 miljonus ASV dolāru.
2015. gada sākumā Toshiba paziņoja, ka tā pārtrauc ražot televizorus savās rūpnīcās; ASV tirgum tos ar Toshiba zīmolu ražoja Compal, bet Eiropai — Vestel un citi ražotāji. 2015. gada maijā Toshiba paziņoja, ka tā izmeklē grāmatvedības skandālu un ka tai varētu nākties pārskatīt savu peļņu par iepriekšējiem trim gadiem. 21. jūlijā izpilddirektors Hisao Tanaka paziņoja par atkāpšanos no amata grāmatvedības skandāla dēļ, ko viņš nosauca par "viskaitīgāko notikumu mūsu zīmolam uzņēmuma 140 gadu vēsturē". Iepriekšējo septiņu gadu laikā peļņa bija uzpūsta par 1,2 miljardiem dolāru. Astoņi citi augstākie ierēdņi arī atkāpās no amata, ieskaitot divus iepriekšējos izpilddirektorus. 2016. gada jūnijā sadzīves tehnikas ražotājs Toshiba Home Appliances Group tika pārdots Ķīnas uzņēmumam Midea Group. 2016. gada decembrī medicīnas aprīkojuma ražotājs Toshiba Medical Systems Corporation tika pārdots Canon. 2016. gada decembrī Toshiba paziņoja, ka atomstaciju būvniecības meitas uzņēmumam Westinghouse radušies vairāku miljardu ASV dolāru zaudējumi. 2017. gada februārī tika precizēti Westinghouse zaudējumi — 6,3 miljardi dolāru, un kopējie Toshiba zaudējumi — 3,4 miljardi dolāru. 29. martā Westinghouse iesniedza bankrota pieteikumu.